Diari Oficial de la Generalitat Valenciana


Sumari del DOGV 4850, del 27-09-2004 (2004/9688)

RESOLUCIÓ de 15 de setembre de 2004, de la Conselleria de Territori i Habitatge, per la qual es concedeixen ajudes destinades a realitzar activitats mediambientals.
--------------------------------------------------------------------------------------------------------------------------------------------------------------------

### Dades del document

Número de DOGV
:   4850

Data del DOGV
:   27-09-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/9688


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 15 de setembre de 2004, de la Conselleria de Territori i Habitatge, per la qual es concedeixen ajudes destinades a realitzar activitats mediambientals. [2004/A9688]
  
Vista l'Ordre de 19 de desembre de 2003, de la Conselleria de Territori i Habitatge, per la qual es convoquen les ajudes destinades a la realització d'activitats mediambientals 1999, publicada en el Diari Oficial de la Generalitat Valenciana número 4.662, de 2 de gener de 2004.
  
Una vegada finalitzat el termini de presentació de sol·licituds per a la convocatòria de l'any 2004, aquestes s'han tramitat segons el que estableixen les bases setena i huitena de l'annex I de l'esmentada ordre.
  
En vista de l'acta elevada per la Comissió de Valoració prevista en l'ordre, i per raó de l'article 1.d, apartat 2 de la Resolució de 13 d'agost de 2003, per la qual es delega en el subsecretari de Territori i Habitatge la tramitació i la resolució dels procediments de concessió de transferències corrents o de capital, resolc:
  
Primer
  
Concedir les ajudes que es detallen en l'annex I.
  
Segon
  
Per al lliurament de les quanties concedides, és necessària la justificació de les activitats conforme a la base dotze de l'annex I de l'Ordre de 19 de desembre de 2003, segons la qual el termini per a la justificació de la despesa serà fins al 15 de novembre de l'any 2004.
  
Tercer
  
D'acord amb el que establix la base 10 de l'annex I de l'Ordre de 19 de desembre de 2003, les resolucions adoptades pel subsecretari de Territori i Habitatge indicaran expressament aquesta circumstància, i es consideraran dictades per l'òrgan delegatori, i esgotaran la via administrativa. Contra les dites resolucions es pot interposar recurs contenciós administratiu en el termini de dos mesos comptadors des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa administrativa; tot això sense perjudici de la interposició del recurs potestatiu de reposició davant del conseller de Territori i Habitatge, en el termini d'un mes des de l'endemà de la publicació, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
València, 15 de setembre de 2004.- El subsecretari de Territori i Habitatge (per delegació aprovada per Resolució de 13 d'agost de 2003, del conseller de Territori i Habitatge): Ramón Doménech Doménech.
  
ANNEX I
  
Relació de beneficiaris de les ajudes mediambientals concedides
  
Núm. Quantitat
  
expedient Titular concedida
  
AM- 24/2004 AEMMA 2.325,02 €
  
AM-30/2004 ITENE 2.972,97 €
  
AM-32/2004 INESCOP 1.500,48 €
  
AM-48/2004 Fundació per al Desenvolupament
  
 Rural de Penyagolosa 17.745,25 €
  
AM-09/2004 Centre Excursionista de Ròtova 2.167,11 €
  
AM-18/2004 AIMPLAS 15.861,28 €
  
AM-76/2004 Centre d'Estudis del Camp de Morvedre 1.744,75 €
  
AM-27/2004 Centre Excursionista de València 10.133,14 €
  
EL-32/2004 Ajuntament d'Aras de los Olmos 696,19 €
  
EL-15/2004 Ajuntament de la Pobla del Duc 1.315,98 €
  
EL-85/2004 Ajuntament de Cullera 1.608,28 €
  
EL-08/2004 Ajuntament de Castelló de la Plana 13.006,84 €
  
EL-44/2004 Ajuntament d'Alcoi 6.779,28 €
  
EL-18/2004 Ajuntament de Bétera 5.275,57 €
  
EL-87/2004 Ajuntament de València 2.084,26 €